ระเบียบองค์การบริหารส่วนตำบลพ่วงพรมครว่าด้วยข้อมูลข่าวสารของราชการพ.ศ. ๒๕๖๐ เพื่อให้การบริการการจัดระบบ การขอ การอนุญาต และการบริการข้อมูลข่าวสารของราชการที่อยู่ในความรับผิดชอบขององค์การบริหารส่วนตำบลพ่วงพรมครเป็นไปด้วยความเรียบร้อย รวดเร็ว และสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองของหน่วยงานของรัฐอาศัยอำนาจตามความในมาตรา๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๔แห่งประกาศคณะกรรมการข้อมูลข่าวสารของราชการ เรื่อง การเรียกเก็บค่าธรรมเนียมการทำสำเนาหรือขอสำเนาที่มีคำรับรองถูกต้องของข้อมูลข่าวสารของทางราชการลงวันที่ ๗ พฤษภาคม ๒๕๔๒ องค์การบริหารส่วนตำบลพ่วงพรมครจึงออกระเบียบว่าด้วยข้อมูลข่าวสารของทางราชการไว้ ดังต่อไปนี้ข้อ ๑ ระเบียบนี้เรียกว่าระเบียบองค์การบริหารส่วนตำบลพ่วงพรมคร ว่าด้วยข้อมูลข่าวสารของราชการ พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากประกาศในราชกิจจานุเบกษาเป็นต้นไปข้อ ๓ บรรดาระเบียบข้อบังคับและคำสั่งอื่นใดขององค์การบริหารส่วนตำบลพ่วงพรมคร ในส่วนที่กำหนดไว้แล้วซึ่งขัดแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้องค์การบริหารส่วนตำบลหมายความว่า องค์การบริหารส่วนตำบลพ่วงพรมครหน่วยงานในสังกัดหมายความว่า สำนักกองหรือหน่วยงานที่มีฐานะเทียบเท่ากองในสังกัดองค์การบริหารส่วนตำบลพ่วงพรมครข้อมูลข่าวสารหมายความว่า ข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์ข้อมูลข่าวสารและหน่วยงานในสังกัดองค์การบริหารส่วนตำบลพ่วงพรมครศูนย์ข้อมูลข่าวสารหมายความว่า ศูนย์ข้อมูลข่าวสารขององค์การบริหารส่วนตำบลพ่วงพรมคร ตามกฎหมายว่าด้วยข้อมูลข่าวสารของราชการนายกองค์การบริหารส่วนตำบลหมายความว่า นายกองค์การบริหารส่วนตำบลพ่วงพรมครคณะกรรมการหมายความว่า คณะกรรมการข้อมูลข่าวสารขององค์การบริหารส่วนตำบลพ่วงพรมครวันหมายความว่า วันตามปีปฏิทินวันทำการหมายความว่า วันทำการตามปกติของหน่วยงานของรัฐคำขอหมายความว่า คำขอข้อมูลข่าวสารตามระเบียบนี้ข้อ ๕ ให้นายกองค์การบริหารส่วนตำบลรักษาการตามระเบียบนี้และให้มีอำนาจออกประกาศ หรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกองค์การบริหารส่วนตำบลมีอำนาจวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารองค์การบริหารส่วนตำบลพ่วงพรมคร ข้อ ๖ ให้คณะกรรมการข้อมูลข่าวสารองค์การบริหารส่วนตำบลพ่วงพรมครประกอบด้วย(๑) นายกองค์การบริหารส่วนตำบล ประธานกรรมการ(๒) ปลัดองค์การบริหารส่วนตำบล กรรมการ(๓) รองปลัดองค์การบริหารส่วนตำบล กรรมการ(๔) ผู้อำนวยการกองช่าง กรรมการ(๕) ผู้อำนวยการกองคลัง กรรมการ(๖) ผู้อำนวยการกองการศึกษา กรรมการ(๗) หัวหน้าสำนักปลัด กรรมการ(๘) นิติกร กรรมการ/เลขานุการ(๙) เจ้าพนักงานธุรการ ผู้ช่วยเลขานุการข้อ ๗ ให้คณะกรรมการมีอำนาจหน้าที่ ดังต่อไปนี้(๑)เสนอนโยบายหรือมาตรการเกี่ยวกับการบริหาร การจัดระบบ การขอ การอนุญาตและการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษา รวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของทางราชการ(๔)ให้คำแนะนำหรือเสนอความเห็นเกี่ยวกับประเภทข้อมูลข่าวสารที่ควรจัดเก็บไว้ที่องค์การบริหารส่วนตำบลหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสารที่เป็นประโยชน์ต่อราชการ(๖)ให้คำแนะนำ หรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ(๗)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆตามที่คณะกรรมการมอบหมาย(๙)เชิญบุคคลใดมาสอบถามหรือชี้แจงให้ความเห็นเกี่ยวกับข้อมูลข่าวสาร(๑๐)ดำเนินงานอื่นใดตามที่นายกองค์การบริหารส่วนตำบลมอบหมายข้อ ๘ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการหรือรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งมีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๙ ให้นำความในข้อ ๘มาใช้บังคับกับการประชุมของคณะอนุกรรมการหรือคณะทำงานที่คณะกรรมการแต่งตั้งโดยอนุโลมด้วยข้อ ๑๐ มติของคณะกรรมการต้องได้รับความเห็นชอบจากนายกองค์การบริหารส่วนตำบลก่อนจึงจะดำเนินการตามมตินั้นได้หมวด ๒ศูนย์ข้อมูลข่าวสาร ข้อ ๑๑ ให้จัดตั้งศูนย์ข้อมูลข่าวสารขององค์การบริหารส่วนตำบลพ่วงพรมครขึ้นอยู่ในความรับผิดชอบควบคุมดูแลของสำนักปลัดเพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้าตลอดจนเผยแพร่ จำหน่าย จ่ายแจกรวมทั้งปฏิบัติหน้าที่ให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการและให้ศูนย์ข้อมูลข่าวสารขององค์การบริหารส่วนตำบลพ่วงพรมครมีหน้าที่เพิ่มเติมดังต่อไปนี้(๑)ให้จัดทำสมุดทะเบียนสำหรับผู้เข้ามาตรวจดูข้อมูลข่าวสารที่แสดงไว้ เพื่อเป็นหลักฐานของทางราชการ(๒)ให้บริการข้อมูลข่าวสารที่อยู่ระหว่างดำเนินการของหน่วยงานในองค์การบริหารส่วนตำบลพ่วงพรมครและข้อมูลข่าวสารที่ดำเนินการเสร็จแล้ว(๓)เป็นศูนย์ประสานงานกับหน่วยงานในองค์การบริหารส่วนตำบลพ่วงพรมครเพื่อให้บริการข้อมูลข่าวสาร(๔)จัดทำรายงานเกี่ยวกับการให้บริการข้อมูลข่าวสารตามระเบียบนี้เสนอผู้บริหารท้องถิ่นอย่างน้อยปีละ ๑ ครั้งให้แต่ละส่วนราชการในองค์การบริหารส่วนตำบลพ่วงพรมครรวบรวมและจัดส่งข้อมูลข่าวสารต่างๆ ให้ศูนย์บริการข้อมูลข่าวสารขององค์การบริหารส่วนตำบลพ่วงพรมครและมีหน้าที่ตามวรรคสอง(๑) (๒) (๓) (๔) ในส่วนที่เกี่ยวข้องกับงานที่รับผิดชอบด้วยหมวด ๓การจัดระบบข้อมูลข่าวสาร ข้อ ๑๒ ให้หน่วยงานในสังกัดจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่นและระเบียบของราชการดังนี้(๑)ข้อมูลข่าวสารที่ลงพิมพ์ในราชกิจจานุเบกษา(๒)ข้อมูลข่าวสารที่ต้องจัดไว้ให้ประชาชนเข้าตรวจดูได้(๓)ข้อมูลข่าวสารอื่น(๔)ข้อมูลข่าวสารส่วนบุคคลการจัดแยกข้อมูลข่าวสารตามวรรคหนึ่งให้คำนึงตามลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะต้องเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้หน่วยงานในสังกัดจัดส่งสำเนาข้อมูลข่าวสารตามวรรคหนึ่ง(๑) และ (๒) ไปยังศูนย์ข้อมูลข่าวสารขององค์การบริหารส่วนตำบล เพื่อให้ประชาชนเข้าตรวจดูค้นคว้า หรือขอสำเนาให้หน่วยงานในสังกัดจัดให้มีเจ้าหน้าที่ควบคุมดูแลการตรวจสอบติดตามและประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยและเป็นปัจจุบันอยู่เสมอรวมทั้งรับผิดชอบในการพิจารณาให้บริการข้อมูลข่าวสารอื่น ๆที่อยู่ในความครอบครองหรือควบคุมดูแลซึ่งไม่อยู่ในหลักเกณฑ์ที่จะต้องจัดส่งให้ศูนย์ข้อมูลข่าวสารตามวรรคสามข้อ ๑๓ ให้ศูนย์ข้อมูลข่าวสารจัดทำดัชนีข้อมูลข่าวสารที่หน่วยงานในสังกัดส่งมาให้ตามข้อ๑๒ วรรคสาม โดยให้รายละเอียดเพียงพอที่ประชาชนสามารถค้นหาข้อมูลข่าวสารได้เองให้หน่วยงานในสังกัดจัดทำบัญชีข้อมูลข่าวสารอื่นๆ ที่ไม่อยู่ในหลักเกณฑ์ที่จะต้องส่งให้แก่ศูนย์ข้อมูลข่าวสารตามข้อ ๑๒ วรรคสามให้พร้อมในการพิจารณาสั่งเปิดเผยหรือไม่เปิดเผยเมื่อมีผู้ใดยื่นคำขอข้อมูลข่าวสารในความครอบครองหรือควบคุมดูแล ดังกล่าวหมวด ๔การขอตรวจดู การขอข้อมูล ข่าวสาร และการอนุญาต ข้อ ๑๔ ให้หน่วยงานของรัฐ ข้าราชการพนักงานหรือลูกจ้างของหน่วยงานของรัฐหรือบุคคลที่ประสงค์จะเข้าตรวจดูศึกษาค้นคว้า หรือขอสำเนาข้อมูลข่าวสาร ทำหนังสือหรือยื่นคำขอเป็นลายลักษณ์อักษรพร้อมทั้งแสดงเหตุผล และความจำเป็นต่อนายกองค์การบริหารส่วนตำบลพ่วงพรมครหรือผู้มีอำนาจอนุญาตสำหรับกรณีจำเป็นหรือเร่งด่วนอาจขอด้วยวาจาหรือทางโทรสารก็ได้ โดยให้แจ้งชื่อตำแหน่งและที่อยู่ของผู้ขอด้วยการขอข้อมูลข่าวสารและการอนุญาตให้เป็นไปตามหลักเกณฑ์ท้ายระเบียบนี้เว้นแต่กรณีการมีคำสั่งให้เปิดเผยข้อมูลข่าวสารตามมาตรา ๑๕ แห่งพระราชบัญญัติข้อมูลข่าวสารพ.ศ. ๒๕๔๐ เป็นการทั่วไป หรือเฉพาะแก่บุคคลใดให้เป็นอำนาจของนายกองค์การบริหารส่วนตำบลหรือปลัดองค์การบริหารส่วนตำบลข้อ ๑๕ ข้อมูลข่าวสารใดหากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยข้อ ๑๖ วิธีการปฏิบัติในการขอเข้าตรวจดูข้อมูลข่าวสารของราชการที่ไม่ได้กำหนดไว้ในระเบียบนี้ให้ปฏิบัติตามวิธีการที่คณะกรรมการข้อมูลข่าวสารของราชการตามพระราชบัญญัติข้อมูลข่าวสารของราชการพ.ศ. ๒๕๔๐ กำหนดไว้หมวด ๕การบริการข้อมูลข่าวสาร ข้อ ๑๗ ให้ส่วนราชการในองค์การบริหารส่วนตำบลพ่วงพรมครรวบรวม จัดเตรียมและจัดให้มีข้อมูลข่าวสารที่ดำเนินการเสร็จแล้วและอยู่ในความรับผิดชอบ เพื่อเผยแพร่ ตรวจดูและศึกษาค้นคว้า ตลอดจนจัดหาและจัดทำสำเนาข้อมูลข่าวสารดังกล่าวตามกฎหมายว่าด้วยข้อมูลข่าวสารของราชการการบริการข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำหรือความเห็นของคณะกรรมการข้อมูลข่าวสารองค์การบริหารส่วนตำบลพ่วงพรมครข้อ ๑๘ ข้อมูลข่าวสารที่อยู่ระหว่างดำเนินการให้ถือปฏิบัติตามข้อ ๑๗ โดยอนุโลมเว้นแต่เป็นเรื่องลับตามระเบียบว่าด้วยการรักษาความลับของทางราชการ พ.ศ. ๒๕๔๔หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารหรือผู้มีอำนาจอนุญาตตามข้อ ๑๔ วรรคสาม เห็นว่าเป็นเรื่องที่ไม่ต้องเปิดเผยข้อ ๑๙ การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามคณะกรรมการข้อมูลข่าวสารองค์การบริหารส่วนตำบลพ่วงพรมครกำหนดและตามประกาศคณะกรรมการข้อมูลข่าวสารของราชการเรื่องการเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการการพิจารณายกเว้นหรือลดอัตราค่าธรรมเนียมและค่าใช้จ่ายเป็นการเฉพาะกรณีจะคำนึงถึงการช่วยเหลือผู้มีรายได้น้อยประกอบด้วยก็ได้ทั้งนี้ให้อยู่ในดุลยพินิจของนายกองค์การบริหารส่วนตำบลหรือผู้ซึ่งนายกองค์การบริหารส่วนตำบลมอบหมายการรับรองสำเนาข้อมูลข่าวสารตามวรรคหนึ่งให้พนักงานส่วนตำบลที่รับผิดชอบข้อมูลข่าวสารนั้นตั้งแต่ระดับ๒ หรือเทียบเท่าขึ้นไปเป็นผู้รับรอง โดยลงลายมือชื่อพร้อมทั้งชื่อตัว ชื่อสกุลและตำแหน่งตลอดจนวัน เดือน ปี ให้ชัดเจน ทั้งนี้ให้รับรองตามจำนวนที่ผู้ยื่นคำขอขอให้รับรองข้อ ๒๐ รายได้จากการเรียกเก็บค่าธรรมเนียมตามข้อ๑๙ ให้ถือว่าเป็นรายได้ขององค์การบริหารส่วนตำบลพ่วงพรมครข้อ ๒๑ การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วน ให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลาและค่าใช้จ่ายในการส่ง ทั้งนี้ ให้ผู้อำนวยการกองหรือเทียบเท่าผู้อำนวยการกองขึ้นไปเป็นผู้พิจารณาอนุญาตข้อ ๒๒ การบริการข้อมูลข่าวสาร ให้ดำเนินการจัดหาข้อมูลข่าวสารนั้นให้แก่ผู้ขอภายในเวลาอันสมควรเว้นแต่ผู้นั้นขอจำนวนมากหรือบ่อยครั้งโดยไม่มีเหตุอันสมควรหมวด ๖กำหนดระยะเวลา ข้อ ๒๓ การบริการข้อมูลข่าวสารตามคำขอให้หน่วยงานดำเนินการให้บริการภายในกำหนดระยะเวลาดังนี้(๑)การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาหรือขอสำเนาที่มีคำรับรองความถูกต้องของข้อมูลข่าวสารที่ศูนย์ข้อมูลข่าวสารได้ดำเนินการให้ดำเนินการให้แล้วเสร็จโดยเร็ว(๒)การให้บริการข้อมูลข่าวสารอื่น ๆที่อยู่ในความครอบครองหรือควบคุมดูแลของหน่วยงานในสังกัด ให้หน่วยงานในสังกัดที่มูลข่าวสารพร้อมที่จะจัดหาให้ได้จะต้องดำเนินการให้แล้วเสร็จโดยเร็ว(๓)ในกรณีที่ข้อมูลข่าวสารที่ขอมีจำนวนมาก หรือไม่สามารถดำเนินการให้แล้วเสร็จภายใน๑๕ วัน จะแจ้งให้ผู้ขอข้อมูลข่าวสารทราบภายใน ๑๕ วันรวมทั้งกำหนดวันที่จะดำเนินการแล้วเสร็จให้ผู้ขอข้อมูลข่าวสารทราบด้วยหมวด ๗สถานที่บริการข้อมูลข่าวสาร ข้อ ๒๔ ศูนย์ข้อมูลข่าวสารขององค์การบริหารส่วนตำบลพ่วงพรมครตั้งอยู่ที่บริเวณสำนักงานองค์การบริหารส่วนตำบลพ่วงพรมคร หมู่ที่ ๑ ตำบลพ่วงพรมครอำเภอเคียนซา จังหวัดสุราษฎร์ธานี รหัสไปรษณีย์ ๘๔๒๑๐ หรือติดต่อที่หมายเลยโทรศัพท์๐ ๗๗๔๓ ๙๑๑๔ โทรสาร ๐ ๗๗๔๓ - ๙๒๕๓ ไปรษณีย์อิเล็กทรอนิกส์ pung๒๕๕๖@ และสามารถเข้าตรวจดูข้อมูลข่าวสารทางInternet ทางเว็บไซต์ ณ วันที่ ๓๑ สิงหาคม พ.ศ.๒๕๖๐พยูน นุ่นชูคันนายกองค์การบริหารส่วนตำบลพ่วงพรมคร[เอกสารแนบท้าย]๑. อัตราค่าธรรมเนียมการขอสำเนาหรือขอสำเนาที่มีคำรับรองข้อมูลข่าวสารของราชการแนบท้ายระเบียบองค์การบริหารส่วนตำบลพ่วงพรมครว่าด้วยข้อมูลข่าวสารของราชการ พ.ศ. ๒๕๖๐(ดูข้อมูลจากภาพกฎหมาย)ปวันวิทย์/จัดทำ๓ กันยายน๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๖๘ ง/หน้า ๑/๑๖ กรกฎาคม ๒๕๖๑